# Las Falhadas

Las Falhadas$^,$$^,$$^,$ (Lasfaillades en francés) es una comuna lengadociana de 832 ha del sud de Tarn e de la region d'Occitània, ancianament de Miègjorn-Pirenèus. Se compausa d'un vilatge principal, Boisset, d'un masatge (Sauvergas), d'un fum de bòrias coma lo Brandís o Boscadiá, e del castèl de Las Falhadas qu'es en realitat un vièlh ostal de mèstres.

## Toponimia

Nom curiós, poetic e bilingue; lo mot falhadas de sas originas latinas « fagues » signifiant "fau", pensam a un luòc plantat de faus. Ernest Negre dins « Les noms de lieux du Tarn » ditz que falhadas vòl dire "fuòc de jòia".

## Riu

Lo riu « Lo Peiron » se geta dins lo lac dels Sants Pèiras que bòrda la comuna al sud. Lo barratge dels Sants Pèiras regula lo debit de l'Arn e alimenta l'usina idroelectrica del Vintron.

## Relèu

La comuna de Las Falhadas se tròba a 750 m a la glèisa e lo bòsc de Bascaut al nòrd de la comuna es a 802 m. Lo vilatge de Boisset es dins una concaneta a la fin dels Monts de La Cauna dins lo planastèl d'Anglès.

## Comunicacions amb d'autras vilas

Boisset es a 8 km d'Anglès qu'es lo capluòc del canton, a 12 km de Braçac, 20 km de Masamet e 27 km de Castras. Lo vilatge es traversat per la departamentala D53.

## Clima

Los ivèrns son rigoroses e cargats de nèbla e de nèu. La prima e la davalada son temperats e lo païsatge es polit. L'estiu es cort mas caud e agradiu. I fa bon viure.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març 2008 | 2020 | Brigitte Pailhé-Fernandez | UDI | conselhièra departamentala |
| març 2001 | 2008 | Jeanne-Marie Mouret | | |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 80, totala: 84 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 300 | | | | | | 206 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 185 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 189 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 119 | | | | Cercar | 84 | 71 | 72 | 73 75 |
| 2009 | 2010 |
| 74 76 | 75 77 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Istòria

Boisset es vengut lo vilatge principal de la comuna, mas lo pus vièlh es Sauvergues, qu'es dempuèi 960 dins los cartabèls. Es lo comte de Tolosa que ne faguèt present a Otgarimus, lo primièr abat del monastèri de Sant Ponç (de 936-960). Als entorns de 1685 retrobam de traças del sieur de Saubergue qu'a quitat lo reialme de França amb son fraire per viure al Redondet, un castelet a costat de Boisset. I a pauc d'archius pendent la Revolucion, mas sabèm que dos preires refractaris s'i son amagats.
Dempuèi:
* 1790 Participacion a las eleccions als primaris de Braçac.
* 1846 Adesion al canton d'Anglès.
* 1871 Construccion de la glèisa de Nòstra Dama de las Nèus.
* 1884 Construccion de l'escòla.
* 1897 Primièra veitura de Dion-Boton al castèl de Las Falhadas.
* 1914-1918 La Granda Guèrra fa cinc mòrts per la patria.
* 1931 Electrificacion del vilatge.
* 1985 Creacion d'un nòvel ostal de comuna.
* 1990 Barradura de l'escòla.
* 2002 An creat la comunautat de comunas de « Sidòbre Val d'Agot » amb d'autres vilatges del sector.
Dempuèi 2002 òbras d'asegatge del vilatge; asegacion de la plaça, enterrament de las linhas electricas, e 5 permés de construire. E una novèla dinamica amb un comitat de fèstas jove e motivat.

## Referéncias

Biografia: « Pépi raconte moi, Lasfaillades au fil du temps »

## Ligams extèrnes

* Las Falhadas sul site de l'Institut Geografic Nacional

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* Portal de Lengadòc